2024-04-17
東張西望 | 非禮犯出獄變KOL疑誘騙性侵少女?5名少女力數賤男!被偷拍性愛片更疑被傳染性病?
《東張西望》15日報道,一名曾犯非禮案入獄的謝姓男子,出獄後改頭換面,變身坐擁過萬粉絲的KOL,疑透過社交網哄騙少女到家中侵犯,更偷拍性愛過程!有指受害者超過20人,因擔心裸照被流出而啞忍,後來有人勇敢公開事件,網上即出現大批苦主,當中有未成年少女,更有人懷疑被男方傳染性病!
5名受害少女現身《東張》力數賤男,化名「Candy」的受害者四年前捲入一宗非禮案,當年只得14歲的她,回家時遭一名自稱售貨員的25歲謝姓男子尾隨入升降機,對方要求Candy帶他到樓層的垃圾房,然後露出狼相,對Candy大肆非禮,後來該男子被控遊蕩罪和非禮罪罪成,判囚33個月,現已刑滿出獄。
誰知,該男子出獄後竟改名及換形象,以網紅身份哄騙多名少女上床,部分人更只得13、14歲。Candy說:「呢個人出獄後仲有繼續作奸犯科,雖然佢個樣同以前有少少出入,但我聽到其他受害者同佢之間嘅錄音,我聽過佢把聲,肯定佢同當年犯案者就係同一人。」從《東張》找到的謝男社交網所見,擁有過萬followers的他,照片中高大有型,靚仔大隻,生活有品味,著用潮牌,加上家中飼養貓狗,看似愛心爆棚。
第二位受害人「Kitty」表示從男方的IG,覺得對方背景、性格不錯,又謂聊天時不時獲邀上男方家中:「佢問我好幾次,要唔要去佢屋企過夜。」第三位受害人「Kathy」表示,原本相約男方做義工,但對方稱生病甩底,之後叫Kathy送藥到家中。Kathy說:「佢示意我去佢間房睇寵物,入到房佢就閂房門,(我)好迷惘嘅情況下去開房門,當時佢唔畀我開門,推我埋一邊,發生咗唔情願嘅性接觸。」剛巧Kathy聽到其他人回家,曾拍門求助但未獲回應;男方亦僅稱其母回家,但對方失聰。Kathy離開時遇上男方母親煮餸,對方對房內的事不聞不問。不過,第二位受害人Kitty聽過兩母子曾經對話,直指男方母親並非失聰。
第四位受害人「Angel」透露自身經歷:「當時佢(謝男)經常喺網上share佢嘅狗仔,我覺得好得意。佢邀請我去佢屋企玩動物時,佢入咗房好長時間冇出嚟,係咁叫我入房,話要喺入面睇戲,睇完戲佢開始郁手郁腳。」Angel一度拒絕對方,但謝男態度強硬,加上行為暴力,之後便發生性行為。據稱,謝男喜歡漁翁撒網,專門向10多歲至20歲的少女埋手,Kathy說:「佢會針對啲同理心比較重,或者年紀太細唔知道點樣處理事情嘅女仔。」她又說:「有人指出佢係一單風化案嘅當事人,但佢多次否認,甚至挑起一啲受害者出嚟現身說法,仲會恐嚇其他人對佢嘅指控。」而Angel則指謝男曾坦承「坐過監」,但揚言因2019年社會事件而入獄。
大律師陸偉雄接受訪問時指,若在不同意或被威逼利誘的情況下進行性行為,已屬強姦罪,最高刑罰為終身監禁。《東張》指謝男犯案累累,除了2020年因非禮罪成入獄,他早在2011年15歲時,曾誘騙一名13歲的女童返家拍攝裸露片和非禮,最終被判罪成,判入勞教中心。其實,在《東張》報道前,網上討論區已出現相關帖文,網民聲討謝男惡行,又貼出對方照片,以防女生受騙。今晚《東張》預告會播出謝男的回應。
轉載自: 晴報